Göran Elgemyr

**Carl Göran Elgemyr** (født 1939) er en svensk radioprodusent, radiohistoriker og  forfatter. Han ble fil.kand. i 1970, og æresdoktor ved Stockholms universitet i 2015. I 1971 ble han ansatt som researcher ved pressearkivet hos Sveriges Radio (SR). I årene 1975 til 2000 var han produsent og reporter for radioprogrammer i SR, hvor han særlig har laget programmer om svensk og nordisk samtidshistorie, spesielt andre verdenskrig.

Sammen med forhenværende ambassadør Sven Fredrik Hedin ble Elgemyr i 1998 hedret med Guldspaden, en svensk journalistisk utmerkelse for undersøkende journalistikk. De to fikk den høythengende prisen for sine programmer om svensk samarbeid med Tyskland under andre verdenskrig om videresalg av tysk gull fra sentralbanker i okkuperte land. Det nøytrale Sveits gjorde tilsvarende tvilsomme  kjøp. 

I 2015 utgav Elgemyr boken *Kai Holsts mystiska död* på forlaget Jure. Den tok for seg den norske motstandsmannen Kai Holst, som ble funnet død i Stockholm i juni 1945. Boken bygget på Elgemyrs to radioprogrammer fra 1992, men var kraftig utvidet med arkivmateriale, og ulike undersøkelser av bakgrunnen for dødsfallet.

## Liv og virke

### Bakgrunn
Göran Elgemyr vokste opp i i Falun, Hedemora, Sveg, Gävle og Stockholm. I Gävle tok han realexamen i 1955. I årene 1956-1966 var han medhjelper i bokhandel, fremst i Fritzes Kungl. Hovbokhandel i Stockholm. Etter gymnasiestudier ved Heliskolan (en privat kveldsskole) i Stockholm tok han en fil.kand. ved Stockholms universitet i emnene statsvitenskap, litteraturhistorie og moderne historie. Hans eksamensoppgaver om forfatteren Ivan Oljelund, samt om den såkalte forræderiprosessen  i 1916 ble i forkortet versjon publisert i skriftserien *Litteratur och samhälle* (avd. för litteratursociologi, Uppsala universitet). De ble også utgitt i forkortet versjon i tidsskriftet *Arkiv för studier i arbetarrörelsens historia*. Han ble fil.kand. i 1970, og æresdoktor ved Stockholms universitet i 2015.

### Programvirksomhet

I 1971 ble han ansatt som researcher ved pressearkivet hos Sveriges Radio (SR). I årene 1975 til 2000 var han produsent og reporter for radioprogrammer i Sveriges Radios P1. Göran Elgemyr har laget radioprogrammer for en rekke redaksjoner i SR: Radioteaterns dokumentärredaktion, Allmänna redaktionen, God morgon Världen!, Klarspråk, Dagens Eko og Samhällsredaktionen. I årene 1993–2000 var han reporter på Studio Ett og P1 Morgon. 

I Elgemyrs programproduksjon har samtidshistorie vært sentralt: Norden under andre verdenskrig, svensk nøytralitets- og sikkerhetspolitikk, Säkerhetspolisen (Säpo), spionsaker, svensk etterretningstjeneste og radiohistorie. I de fleste tilfeller har han løftet frem tidligere ukjent materiale, ofte av kontroversiell natur. For eksempel Operation Stella Polaris, hvor i 1944 flere hundre finske eksperter på signaletterretning ble overført til Sverige, da Finland var på vei til å overgi seg og det ble forberedt en finsk eksilregjering i Sverige. Sammen med produsentkollegaene Jörgen Cederberg og Jan Bergquist lyktes Göran Elgemyr i 1977 å grave frem informasjon om store deler av den til da hemmeligholdte operasjonen. De fant blant annet en privatrettslig avtale om deponering av etterretningsmaterialet, som ble oppbevart på to svenske slott,  og så mikrofilmet. I 1984 publiserte Cederberg og Elgemyr avhandlingen *Operation Stella Polaris – Nordic Intelligence Cooperation in the Closing Stages of the Second World War*.  

### Svensk-tysk økonomisk samarbeid under andre verdenskrig

Høydepunktet i Göran Elgemyrs karriere som gravende journalist var reportasjene sammen med forhenværende ambassadør Sven Fredrik Hedin i slutten av 1990-årene. I et unikt samarbeid mellom avisen *[[Dagens Nyheter]]* og Studio Ett ble Sveriges kjøp av gull fra Tyskland under andre verdenskrig, kjent som naziguldet, eller plyndret gull, avslørt av de to. Artiklene behandlet også det tyske næringslivets kapitalflukt til Sverige, nazistenes plyndring av kunstskatter, tysk smugling av stjålne diamanter til Sverige og annet. Massemedier verden over var interessert i saken. 

Artiklene i *Dagens Nyheter* bygget på arkivstudier i Bern og Zürich i Sveits, og Washington D.C. i USA.  Den svenske regjeringen nedsatte i 1997 en statlig utredning om saken. Etter den oppmerksomhet som Elgemyrs og Hedins artikler vekket, valgte *Dagens Nyheters* sjefsredaktør Arne Ruth å utgi et eget bilag til avisen. Der var det samlet kritiske artikler om Sverige under andre verdenskrig, inklusive noen av Elgemyr og Hedins: *Vem tjänade pengar på andra världskriget? Naziguld. Sveriges Riksbank och svenska företag agerade hälar i historiens största rån.*

I 1998 fikk Elgemyr og Hedin utmerkelsen Guldspaden for sine artikler og programmer med temaet svensk-tysk økonomisk samarbeid under andre verdenskrig. Guldspaden er en høythengende svensk utmerkelse for gravende journalistikk.

### Radioprogrammer og bok om Kai Holst

Göran Elgemyr har også lenge interessert seg for den norske motstandsmannen Kai Holsts skjebne, han ble funnet død i Stockholm i juni 1945. Elgemyr laget to radioprogrammer om ham for SR i 1992 som vakte stor oppmerksomhet både i Sverige og Norge. Han utga i 2015 en bok om saken, *Kai Holsts mystiska död*. I juni 2025 ble Elgemyr intervjuet i en større artikkel i magasinet *[[Aftenposten Historie]]*, om dødsfallet som har interessert og engasjert ham i over 35 år. I artikkelen fremkom det at Elgemyr, sammen med professor Tore Pryser, Holsts niese Kari Heyerdahl-Larsen Høgset og Ulf Larsen, arbeider for at det skal gjennomføres en offentlig granskning av saken.

### Innsats for mediehistorie, særlig radio
I årene 1980 til 1984 var Elgemyr forskningsassistent ved Historiska institutionen, Stockholms universitet. Han var styremedlem i Presshistoriska föreningen (tidligere Pressarkivets vänner) i årene 1983 til 2007, og tilhørte redaksjonen for årboken i årene 1983–1993. Han har også skrevet en rekke artikler for årboken. 

Elgemyr har forsket på Sveriges Radios historie siden 1974. Dette var på den tiden stort sett et jomfruelig forskningsfelt. Hans forskning har blitt spredt i artiklar, bøker og i en rad programserier. Fremfor alt har han rettet seg mot ytringsfrihet i radioen, særskilt programsektoren «politik och samhälle». Han har også gransket Sveriges Radios forhold til myndighetene, den svenske telegrafstyrelsen, pressen og Tidningarnas Telegrambyrå. Likeså programpolitikken under krigsårene og forholdet till de nordiske nabolandene Finland, Danmark og Norge. I 2025 utga Elgemyr boken *Sven Jerring I Amerika - Reportageresan I Svenskbygderna 1937*, hvor han dels beskriver journalisten Sven Jerrings pionerarbeid med en reportasjereise i svenskdominerte områder i USA i 1937, dels setter den inn i en større sammenheng, og kobler den med markeringen i 1938 av 300 år med svensk migrasjon til det som etterhvert ble USA. Elgemyr dro paralleller mellom Jerrings reportasjereise og forfatteren Vilhelm Mobergs romanserie om svenske utvandrere fra Småland til Minnesota.

Han var styremedlem i den tverrvitenskapelig forskningsstiftelsen Etermedierna i Sverige og medlem i dets arbeidsutvalg og redaksjonskomiteer i årene 1993–2014.

### Forskjellige verv
Han var styremedlem i Demokratiinstitutet i Sundsvall  fra 2001 og styreformann i årene 2005–2008, samt i styret for det tilknyttede forskningsfirmaet Demicom. I årene 2016–2021 var han styremedlem i Stockholms journalisternas seniorer, og styreleder i årene 2019–2021. Elgemyr har også vært medarbeider i Nationalencyklopedin og *[[Svenskt biografiskt lexikon]]* som forfatter av biografier over personer virksomme innenfor etermedia.

## Bibliografi

### Bøker og artikler

* «Radiohistorisk forskning», i *Antennen* nr 1 (personaltidning för Sveriges Radio), 1975
* «De nordiska grannländerna i svensk radio 1939—1945», i *Pressens årbog* (Danmark), 1978
* «Radiotjänst och Vinterkriget», i del 1+2 i *Nya Argus* 3-4 og 5-6, 1980
* *Operation Stella Polaris – Nordic Intelligence Cooperation in the Closing Stages of the Second World War*, med Jörgen Cederberg, 1984
* *Tala till och tala med. Perspektiv på den svenska radion och televisionen*, med Jörgen Cederberg, Legenda, Stockholm 1984 ISBN  9158206132
* «För nordiska lyssnare. Radionyheter på danska, norska och finska i andra världskrigets slutskede», *Presshistorisk årsbok*, 1986
*  «Maktkampen kring Dagens Eko - uppkomst och utveckling.», i Brunnberg og Elgemyr (red.) *Dagens Eko nyheter i radio under 50 år*, Stockholm: Sveriges Radios förlag, 1987
* «När Dagens Eko bröt vetorätten», i Brunnberg og Elgemyr (red.) *Nyheter i radio under 50 år*, 1987
* «Politruktjänsten som skakade radion», i *Forskning om journalistik, Nordicom-Nytt/Sverige* 4. 1988
* «Kontraspionen Otto Kumenius - en Münchhausen?», i *Historielärarnas förenings årsskrift 1989/1990*.
* *Frihet under kontroll: Den svenska rundradiofrågan 1922-1924*, Stiftelsen Etermedierna i Sverige, 1993
* «Radion i strama tyglar. Om Radiotjänsts tillblivelse, teknik och ekonomi 1922-1957», Stockholm: Stiftelsen Eftermedierna, 1996
* «Sweden and the Shoah: The Untold Chapters», Sven Fredrik Hedin and Göran Elgemyr. *Policy Study  no. 11. 1997*. Institute of the World Jewish Congress, Jerusalem.
* «Sverige bytte järn mot stulet guld», med S.F. Hedin, *Dagens Nyheter* 21. januar 1997. Etterfølgende artikler på trykk 22.1, 12.2, 21.10, 30.10, 29.8 1998, 13.11 og 11.12.
* «Schweden kaufte bis 1944 Gold von den Nazis», *[[Frankfurter Allgemeine Zeitung]]* 21. januar 1997
* «Sverige og Schweiz i samme båt. Guldhandeln med nazisterne var lukrativ», avisen *[[Politiken]]* 25. januar 1997
* «Stolen gods in the Central Bank: Sweden swapped iron for looted gold» (21.1.1997) and 22.1.1997: «Sweden and Switzerland lined their pockets». (in www.clintonlibrary.gov./…./6997222.gold-related.).
* «When Stockholm glittered with stolen diamonds. Swedish companies traded illegally with the Nazis», (in www.clintonlibrary.gov. /…./6997222.).
* *Får jag be om en kommentar? : Yttrandefriheten i svensk radio 1925 1960*, Norstedts, Stockholm, 2005 (nettversjon fra ur.se) ISBN 9789151843254
* «Radiotjänst dilemma under den tyska ockupationen av Norge och Danmark», i *Nordisk presse under andre verdskrigen*, Pressehistorisk tidsskrift nr 13/2010
* «Inventiveness and a Desire to Experiment. The development of production technology in Swedish Radio 1925-1955». (i Djerf-Pierre&Ekström (eds) *A History of Swedish Broadcasting. Communicative ethos, genres and institutional change* 2013
* «The Swedish Foundation of Broadcast Media History: An Overview», se foregående bok.
* *Kai Holsts mystiska död : – Historien om en norsk motståndsman i Oslo och i Stockholm*, Jure, Stockholm, 2015 ISBN 9789172236158
* *Vilhelm Moberg och radion. Dramatikern och den obekväme sanningssägaren*,  Carlsson Bokförlag 2017 ISBN 9789173318532
* *Sven Jerring I Amerika - Reportageresan I Svenskbygderna 1937*, Carlsson, Stockholm, 2025, ISBN 9189826540

### Presshistorisk årsbok - fra 2019 Mediehistorisk Årsbok

* «'Skall rundradion få parasitera på pressen eller ej?': relationerna mellan pressen, TT och ljudradion 1922–1970», 1984
* «”För nordiska lyssnare”: radionyheter på danska, norska och finska i andra världskrigets slutskede», 1986
* «En svensk journalistbragd under andra världskriget (Om Uddevalla-journalisten Per Perslows nyhetsförmedling om förhållandena i Norge)», med Jarl Torbacke og Elisabeth Sandlund, 1987
* «Radion och krigsutbrottet 1939», 1989
* «Tre krigskorrespondenter om Vinterkriget (Om Sven Aurén, Astrid Ljungström och Bernhard Valéry)», 1990
* «Tyska påtryckningar på Radiotjänst 1940», 1993
* «Presshistorisk årsbok: Ett 25-årsjubileum», 2008

### Utvalg av Elgemyrs radioprogrammer om Norge 1940-1945

* «9 april 1940. När Danmark och Norge togs på sängen. Om dagarna före och efter den tyska invasionen av Danmark och Norge berättar Göran Elgemyr.», 1-2- 1980.
* «Frihetens stämma i Norden». Göran Elgemyr berättar om hur lyssnarna i de krigshärjade grannländerna fick ett eget nyhetsprogram i svensk radio.» 1984
* «Ett missnöjt broderfolk. Om norska misstämningar mot Sverige under och efter andra världskriget berättar Göran Elgemyr.» 1-2. 1985.
* «Svarta fåglar över Norden. Temakväll om 50-årsminnet av Nazi-Tysklands ockupation av Danmark och Norge. Temakväll.» 1990.
* «På hemligt uppdrag i Stockholm. Peter Tennant, brittisk pressattaché i Stockholm under andra världskriget berättar för Göran Elgemyr om de händelserika åren». 1-2. SR P1 9.6. og 16.6. 1990.
* «Norska radioagenter i tjänst hos Secret Service.» 1-2. 1991.
* «Motstånd i det fördolda. Om norska XU-agenternas spionage i det tyskockuperade Norge.» 1-2- 1991.
* «Lillehammer-Stockholm. I kölvattnet av den tyska kapitulationen.» SR P1 17.4. og 20.4. 1992.:
** 1. «Den mystiska kofferten.»
** 2. «Liket på Gärdet.»
* «Röhsska museet i Göteborg: täckmantel för samarbete med norska motståndsmän 1940-1945». 1-2. SR P1 20.5. og 31.5.1993.

### Utvalg av øvrige radioprogram

* «Jag vill vara neutral, säger radion. Om synen på politiken i radio berättar Jörgen Cederberg och Göran Elgemyr.» 1-3. 9.9, 13.9 og 16.9 1976.
* «Högt spel i Norden. Maktspel kring den sekretessbelagda Stella Polarisaffären.» 1-2. (med Jörgen Cederberg og Jan Bergquist). 27.3 og 3.4 1977.
* «Spioner i etern. Om finländsk och svensk radiospaning under andra världskriget.» 1-2. (med Jörgen Cederberg). 23.8 og 25.8 1977.
* «Ljuva 60-tal. Tittarstormar vridningar och skjutjärn. Jörgen Cederberg och Göran Elgemyr granskar det politiska stoffet och samhällsbevakningen i radio och TV under 1960-talet.» 1-4. 24.2, 3.3, 13.3 og 17.3 1978.
* «Uppdrag utan gränser. Intervju med kontraspionen Otto Kumenius, verksam inom den finländska, svenska, tyska och japanska spionaget under andra världskriget.» 1-3. (med Jörgen Cederberg). 8.4, 15.4 og 16.4 1979.
* «Fred till varje pris. Om arbetarfredskongressen och den efterföljande förräderiprocessen 1916 mot Zeth Höglund, Erik Hedén och Ivan Oljelund.» 1-2. 28.9 og 5.10 1979.
* «Cell 232 Långholmen. Ivan Oljelunds fängelsetid 1916-1917.» 12.10 1979.
* «Vårt blödande broderfolk. Vinterkriget mellan Finland och Sovjet 1939-1940.» 1-4. 25.11, 2.12, 8.12 1979 og 7.1 1980.
* «Rapsodi-reportage-dokumentär. Verklighetsskildringen i svensk radio i ett historiskt perspektiv. Jörgen Cederberg och Göran Elgemyr lyssnar på stilarter och röster från radions första tre decennier.» 1-2. 7.7 og 14.7 1985.
* «Med vapen, sprängmedel och flyktingar i lasten. Arne Elström med täcknamn ”Nybo” berättar för Göran Elgemyr om krigsårens illegala trafik mellan Jylland och Göteborg.» 22.6 1986.
* «Waldheims förlorade heder.» 27.9 1987.
* «Författarinnan Amelie Posse - orädd och obekväm sanningssägare.» 1-2. 24.12 1992 og 1.1 1993.
* «Sveriges Radio 75 år. Hur radion bildat, fostrat, roat och oroat genom decennierna berättar Göran Elgemyr.» 23.9 2000.

## Referanser


## Kilder

* ''Mediehistorisk Årsbok'', fra Svensk Mediehistorisk Förening
* Slutrapport ''Sverige och judarnas tillgångar'', SOU 1999:20, Statens offentliga utredningar från Utrikesdepartementet
* Göran Elgemyr, *Sven Jerring I Amerika - Reportageresan I Svenskbygderna 1937*, Carlsson, Stockholm, 2025, ISBN 9189826540

## Eksterne lenker

* «Kai Holsts mystiska död», fra Tyresöradion, 10. november 2024
* «Radions historia med Göran Elgemyr», fra SR, 22. august 2015
* «Göran Elgemyr, radioproducent och historiker.», Intervju med radioproducenten och historikern Göran Elgemyr, gjord den 11 januari 2018 på Gärdet i Stockholm, på Youtube